Up-535/02
Natisni
Opravilna št.:
Up-535/02
Datum odločitve:
4. 11. 2002
ECLI:
ECLI:SI:USRS:2002:Up.535.02
Akt:
Ustavna pritožba A. A. zoper odločbo Davčne uprave Republike Slovenije, Davčnega urada Celje, Izpostava Šmarje pri Jelšah, št. 471-3407/01-1-MNZ z dne 24. 1. 2002
Izrek:
Ustavna pritožba A. A. zoper odločbo Davčne uprave Republike Slovenije, Davčnega urada Celje, Izpostava Šmarje pri Jelšah, št. 471-3407/01-1-MNZ z dne 24. 1. 2002 se zavrže.
Evidenčni stavek:
Ustavno sodišče zavrže ustavno pritožbo, ki je zoper odločbo upravnega organa prve stopnje vložena še pred izčrpanjem rednih pravnih sredstev.
Geslo:
Predhodna izčrpanost pravnih sredstev kot procesni pogoj za vložitev ustavne pritožbe
Pravna podlaga:
Zakon o Ustavnem sodišču (ZUstS), 2. al. 1. odst. in 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
2. 9. 2002
Vrsta odločitve:
sklep
Vrsta rešitve:
zavrženje
Dokument:
US21837
Up-535/02 - 4
19. 11. 2002
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 4. novembra 2002 v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper odločbo Davčne uprave Republike Slovenije, Davčnega urada Celje, Izpostava Šmarje pri Jelšah, št. 471-3407/01-1-MNZ z dne 24. 1. 2002 se zavrže.
Obrazložitev
1. Pritožnik izpodbija prvostopni sklep davčnega organa o prisilni izterjavi dolga iz naslova neplačane denarne kazni. V utemeljitev navaja, da so kršene njegove osebne pravice in svoboščine, saj glede na priloženi potrdili o prekršku ob isti uri ni mogel biti na dveh različnih krajih. Hkrati prilaga še odločbo Glavnega urada Davčne uprave Republike Slovenije št. 471- 305/02 z dne 10. 5. 2002, s katero je bila zavrnjena pritožba pritožnikovega izplačevalca osebnih dohodkov.
2. Po določbi prvega odstavka 51. člena Zakona o Ustavnem sodišču (v nadaljevanju ZUstS) je ustavno pritožbo mogoče vložiti, ko so izčrpana vsa pravna sredstva. Če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice, pa lahko Ustavno sodišče izjemoma odloča o ustavni pritožbi pred izčrpanjem izrednih pravnih sredstev (drugi odstavek 51. člena ZUstS).
3. Glede na navedeno Ustavno sodišče ne more sprejeti v obravnavo ustavne pritožbe pred izčrpanjem rednih pravnih sredstev. Ker pritožnik vlaga ustavno pritožbo zoper odločbo upravnega organa prve stopnje, ni pa še izčrpal pritožbe kot rednega pravnega sredstva niti upravnega spora, jo je Ustavno sodišče zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan